# אמא'לה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אמא'לה
אמא'לה
ז'אנר | דרמה
אורך פרק | 30 דק'
יוצרים | מולי שגב, תמר מרום, רם נהרי
שחקנים | אורנה בנאי, מיה דגן, אלון פרידמן, תיקי דיין, אלון אבוטבול, יובל שגב
ארץ מקור | ישראל
רשת שידור | קשת (ערוץ 2)
תקופת שידור מקורית | 2005 – 2006
מספר עונות | 1
מספר פרקים | 10

"אמא'לה" היא תוכנית דרמה בכיכובה של אורנה בנאי המשודרת בערוץ 2 במסגרת זכיינית השידור קשת מדצמבר 2005 ובמהלך 2006.

הסדרה, אותה ביים רם נהרי ("אהבה זה כואב") וכתבה תמר מרום, עוקבת אחר סיפורה של אפרת ("אפי") בכר (אורנה בנאי), רווקה בת 38 שגרה לבדה בתל אביב. אפרת היא שחקנית כושלת ועיקר עבודתה בהצגות ילדים דלות-תקציב, פרסומות ותפקידיים שוליים במחזות. חייה של אפרת משתנים כאשר היא מגלה שהיא בהריון. בעוד שהיא לא יודעת מיהו האב של התינוק המיועד, מחליטה אפרת לשמור את התינוק כנגד כל הסיכויים, ולגדלו בעתיד לבדה. הסדרה, שנכתבה בעזרתה של בנאי עצמה, דומה לסיפור הריונה שלה, כשילדה את בנה אמיר בשנת 2004.

### [עריכה] דמויות נוספות

- דפנה ("דפי") (מיה דגן): שחקנית בת 32. חברתה הטובה ביותר של אפרת, אשר משחקת איתה בהצגות הילדים. דפנה נמצאת על כדורים נגד דיכאון מאז שעברה התמוטטות נפשית בתקופה בה עזב אותה בן זוגה- יגאל. כמו אפרת, דפנה היא גם רווקה. השתיים נוהגות לבלות את רוב זמנן יחד.
- אילנה בכר (תיקי דיין): מנהלת תיכון לשעבר בת 65. אימה האלמנה של אפרת, אשר מנהלת עם ביתה יחסים מורכבים עוד מילדות. אישה עצבנית ושתלטנית. אילנה חוזרת במידה רבה לחייה של אפרת כשזאת מגלה שהיא בהריון.
- קובי (אלון פרידמן): ארכיטקט הומוסקסואל בן 30. שכנה וחברה של אפרת, העוזר לאפרת בתקופה זו של חייה ומשמש כתחליף אבהי לתינוקה.
- מיקי פרנקל (אלון אבוטבול): שחקן מצליח בן 40. מיקי מנהל עם אפרת רומן סודי הנמשך מספר שנים. למיקי אישה, תמי, וילדה, איה. מיקי הוא אדם שרמנטי ומצליח, שלא מסכים לקבל את העובדה שהוא יכול להיות אב ילדה של אפרת.
- פרנקו (יובל שגב): ברמן בן 22. לפרנקו ואפרת נוצרת מערכת יחסים בלתי צפויה, וזאת לאחר ששניהם שיקרו בקשר לגיל האמיתי שלהם. כשפרנקו מגלה שאפרת בהריון, הוא בורח לטיול שתכנן לאחר הצבא להודו.

## [עריכה] ראו גם

- קרוב לוודאי
- אהבה זה כואב

## [עריכה] קישורים חיצוניים

- אמא'לה- האתר הרשמי של הסדרה (מתוך אתר "קשת")
- אמא'לה, במסד־הנתונים הקולנועיים IMDb (אנגלית)

הקודם: 2005 - ארץ נהדרת | פרס האקדמיה לטלוויזיה - הסדרה הקומית (דרמטית) הטובה ביותר 2006 - אמא'לה | הבא: 2007 - ?

מקור: http://he.wikipedia.org../../../%D7%90/%D7%9E/%D7%90/%D7%90%D7%9E%D7%90%27%D7%9C%D7%94.html

קטגוריות: סדרות טלוויזיה ישראליות | קשת (זכיינית שידור)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש